Merkezê Îrtîbatî û Çapemenîye yê HPGyî nasnameyê 3 gerîlayan ê cinîyan ê ke 25ê hezîrane de Heftanîn de şehîd bîyî pê eşkerayîyêke da zanayene.
Eşkerayîya HPGyî wina ya:
''25ê hezîrane de Herêma Heftanînî ya Herêmanê Pawitişî yê Medya de operasyonê artêşa TCyî ya îşxalkere yê warê Şeşdara de embazanê ma Esmere, Ararate û Bêrîvane bi hawayêkê çêrî şer kerd û şehîd bîyî. Emazanê ma bi desan leşkerê tirkî ceza kerdî û heta guleyê xo yê peyênî şer kerd. Zanayîşê derheqê nasnameyanê embazanê ma Esmere, Ararate û Bêrîvane de wina yê:
Nameyê Qodî: Esmere Devrîme Zerdeşt
Name û Peyname: Esmere Kiyar
Cayê Bîyayîşî: Amed
Maye-Pî: Şahide – Yunus
Tarîx û Cayê Şehadetî: 25ê Hezîrana 2020î/ Heftanîn
Nameyê Qodî: Ararate Malazgirt
Name û Peyname: Songule Polat
Cayê Bîyayîşî: Mûş
Anne - Baba Adı: Kadrîye – Halîs
Tarîx û Cayê Şehadetî: 25ê Hezîrana 2020î/ Heftanîn
Nameyê Qodî: Bêrîvane Cûdî
Name û Peyname: Esra Ergun
Cayê Bîyayîşî: Şirnex
Maye-Pî: Hamîye – Hasan
Tarîx û Cayê Şehadetî: 25ê Hezîrana 2020î/ Heftanîn
Embaza ma Esmere serra 1987î de tewrê Têkoşînê Azadîye yê Kurdîstanî bîye. Embaze Esmera ke 5 serrî zîndanan de mende qet vera dewleta faşîste sereyê xo nêard war. Embaze Esmere cuya xo ya gerîlatîye de tim vernî de ca girewt û wextêkê kilmî de bîye fermandare. Tewirê aye yê vera hêzanê kolonyalîstan xoverdayîşê Heftanînî de bi tersê dişmenî. Embazê ma Ararate û Bêrîvane zî cayanê cîyayan ê Kurdîstanî ra tewrê xoverdayîşî bîyî. Embazanê ma seba azadîya şarê kurdî tewrê têkoşînî bîyî û bîyî rayberê têkoşînêkê tarîxîyî. Embazanê ma vera hêrişanê îşxalî heta guleyê xo yê peyênî şer kerd û cewabêko tewr raşt da îşxalkeran ro. Embazanê ma pê gonîya xo destanî nuştî û nameyê xo tarîxê têkoşînê bêhempayî ser o nuştî.''
Sere de keyeyanê erjîyayeyan ê embazanê ma rê ma pêro şarê Kurdîstanî yê welatperwerî rê serweşîye wazenê û ma soz danê ke ma do alaya embazanê xo biresnê serkewtişî.''
